MUNICIPIUL CRAIOVA

CONSILIUL LOCAL AL MUNICIPIULUI CRAIOVA

  HOTĂRÂREA NR.41
privind modificarea Hotărârii Consiliului Local al Municipiului Craiova nr.786/2013 referitoare la stabilirea modalităţii de acordare a unor beneficii sociale persoanelor aflate în situaţii de risc social din municipiul Craiova, începând cu anul 2014

Consiliul Local al Municipiului Craiova, întrunit în şedinţa ordinară din data de 23.02.2017;

Având în vedere raportul nr.18207/2017 întocmit de Direcţia Economico-Financiară prin care se propune stabilirea modalităţii de acordare a unor beneficii sociale persoanelor aflate în situaţii de risc social din municipiul Craiova, începând cu anul 2014; 
În conformitate cu prevederile art.11 lit.e din Legea nr.292/2011 privind asistenţa socială, art.1 şi 2 din Legea nr.17/2000 privind asistenţa socială a persoanelor vârstnice, republicată, cu modificările şi completările ulterioare, Legii nr.76/2002 privind sistemul asigurărilor pentru şomaj şi stimularea ocupării forţei de muncă, art.57 alin1. din Legea nr.448/2006 privind protecţia şi promovarea drepturilor persoanelor cu handicap republicată, Legii nr.416/2001 privind venitul minim garantat cu modificările şi completările ulterioare, Ordonanţei Guvernului  nr. 68/2003 privind serviciile sociale;
 
 În temeiul art.36, alin.2 lit.d coroborat cu alin.6, lit.a, pct.2, art.45, alin.2, lit.a,  art.61 alin.2 şi art.115, alin.1 lit.b din Legea nr.215/2001, republicată, privind administraţia publică locală;
HOTĂRĂŞTE:

Art.1. Se aprobă modificarea art.1, pct.c din Hotărârea Consiliului Local al Municipiului Craiova nr.786/2013, care va avea următorul conţinut:

“persoane care primesc pensii sau după caz pensii, indemnizaţii şi alte venituri cumulate până la 520 lei/lună;

  Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico – Financiară şi Direcţia Publică Comunitară de Asistenţă Socială a Municipiului Craiova vor aduce la îndeplinire prevederile prezentei hotărâri.

